Popravlja se ugled Sjedinjenih Država u svetu
Stanje je počelo da se menja od dolaska predsednika Baraka Obame na položaj
Najnovije istraživanje pokazuje da je imidž Amerike obnovljen, kaže , direktor projekta Pjuovog istraživačkog centra Globalna gledišta. "U mnogim zemljama, gledišta o Sjedinjenim Državama su približno isto toliko pozitivna kao u deceniji pre nego što je predsednik Buš preuzeo položaj," kaže Kohout. Anketiranjem 26 hiljada ljudi širom sveta ustanovljeno je da je najveći uspon povoljnih gledišta zabeležen u Evropi. U Francuskoj na primer, 75 odsto ljudi sada ima pozitivno mišljenje o Sjedinjenim Državama, u poređenju sa 42 odsto pre godinu dana. Dvocifrena povećanja zabeležena su i u Meksiku, Brazilu, Indiji i Kini. Od 24 države, samo je u Izraelu zabeleženo pogoršanje. U toj državi pao je broj ispitanika koji su pozitivno odgovorili na pitanje da li Sjedinjene Države postupaju ispravno u svetskim poslovima. U poređenju sa svojim prethodnikom,  mlađim, predsednik Obama je ocenjen visokim ocenama. 86 odsto Britanaca izrazilo je poverenje u Obamu, dok je prošle godine samo 16 odsto njih izražavalo poverenje u predsednika Buša. U Kanadi i Japanu, Obama je imao za 60 odsto bolje rezultate od svog prethodnika. Ta razlika je u Argentini iznosila 54 procenta, u Južnoj Koreji 51 procenat, a u Nigeriji 33 procenta u Obaminu korist. Međutim, brojke su mnogo manje impresivne u muslimanskom svetu. 27 odsto Egipćana danas gaji pozitivno mišljenje o Sjedinjenim Državama, što je samo 5 odsto više nego pre godinu dana. U Pakistanu tako misli 16 odsto građana, manje-više isti broj tokom poslednje tri godine. Od zemalja sa pretežno muslimanskim stanovništvom, samo je u Indoneziji došlo do značajnijeg poboljšanja raspoloženja prema Sjedinjenim Državama, verovatno zahvaljujući činjenici da je predsednik Obama deo svog detinjstva proveo u Džakarti. Ali Endru Kohout ističe jedan uspeh u muslimanskom svetu: "Jedna od najznačajnijih stvari u smisli muslimanskih gledišta je to što smo prvi put videli više poverenja u američkog predsednika nego u ," kaže Kohout. Poboljšan imidž Amerike, uz popularnost predsednika Obame u svetu, donosi prednosti Sjedinjenim Državama, kaže bivši američki državni sekretar , ko-predsedavajući projekta Globalna gledišta. "Kako se boriti protiv terorizma, protiv širenja nuklearne tehnologije - stvari sa kojima ni jedna zemlja ne može sama da se uhvati u koštac. Imati predsednika koji se smatra za osobu koja želi da koristi multilateralna oruđa, koja želi da pruži ruku drugima - veoma je važno," kaže Medlin Olbrajt. Ali drugi ko-predsedavajući projekta Globalna gledišta, bivši republikanski senator , kaže da popularnost predsednika Obame i poboljšan imidž Amerike još nisu pokazali rezultate u smislu slanja dodatnog broja vojnika u snage NATOa, u Avganistanu, niti do toga da druge zemlje prihvate veći broj zatvorenika iz američkog zatvora u kubanskom zalivu Gvantanamo. Istraživanje Pjuovog centra sprovedeno je tokom maja i juna, kao i svake godine od 2002.